[{"text_idx": "#000001", "text": "Xi diris, ke Scholz estas la unua eu\u0306ropa gvidanto, kiu vizitas C\u0302inion, post la 20a Nacia Kongreso de la Komunista Partio de C\u0302inio, kaj ke tio estas lia unua vizito al C\u0302inio kiel la federacia c\u0302efministro. Li aldonis, ke la vizito plue akcelos la reciprokan komprenon kaj fidon inter la du flankoj kaj profundigos kunlaboron en diversaj kampoj, kaj donos al la du flankoj s\u0302ancon plani la disvolvadon de duflankaj rilatoj."}, {"text_idx": "#000002", "text": "La c\u0302ina prezidanto akcentis, ke c\u0302i tiu jaro markas la 50-jarig\u0302on de c\u0302ina-germanaj diplomatiaj rilatoj, kaj ke la 50-jara vojag\u0302o montras, ke se la du flankoj sekvas la principojn respekti unu la alian, serc\u0302i komunan punkton dum rezervado de diferencoj, subteni inters\u0302ang\u0302ojn kaj reciprokan lernadon, kaj serc\u0302i reciprokprofitan kunlaboron, duflankaj rilatoj g\u0302enerale iros plu en la g\u0302usta direkto kaj stabile progresos."}, {"text_idx": "#000003", "text": "Li diris ankau\u0306, ke la internacia situacio estas kompleksa kaj s\u0302ang\u0302ig\u0302ema, kaj ke C\u0302inio kaj Germanio, du gravaj landoj kun granda influo, bezonas kune labori en tempo de s\u0302ang\u0302ig\u0302o kaj nestabileco kaj kontribui pli multe al paco kaj disvolvig\u0302o de la mondo."}]